Noi posibile efecte secundare la vaccinurile bazate pe ARN mesager. Cele trei reacții adverse studiate de către EMA.
EMA analizează noi posibile efecte secundare la vaccinurile bazate pe ARN mesager. Noile reacții adverse post-imunizare: erupții cutanate și afecțiuni renale.
EMA a anunţat miercuri că analizează noi posibile efecte secundare la vaccinurile bazate pe ARN mesager, Pfizer și Moderna, transmite Reuters. Eritemul multiform (reacție alergică), glomerulonefrita (o boală a sistemului renal) și sindromul nefrotic (o tulburare a rinichilor care determină corpul să secrete prea multă proteină în urină) sunt reacțiile adverse studiate de către Agenţia Europeană pentru Medicamente.Luna trecută, EMA a găsit o posibilă legătură între inflamația cardiacă foarte rară și vaccinurile ARNm. Cu toate acestea, autoritatea de reglementare europeană și Organizația Mondială a Sănătății au subliniat că beneficiile acestora depășesc riscurile.Pfizer/Biontech, cel mai mare furnizor de vaccinuri COVID-19, și Moderna nu au comentat deocamdată cazurile cu noile reacții adverse în urma imunizării.